**КУКЕЕВА Газиза Багдатовна,**

**№131 жалпы орта білім беретін мектебінің қазақ тілі мен әдебиеті пәні мұғалімі.**

**Шымкент қаласы**

**XXI ҒАСЫРДАҒЫ МЕКТЕП ҚАНДАЙ БОЛУЫ КЕРЕК?**

**XXI ғасырда өмір сүретін жас ұрпақ үшін ең өзекті болып табылатын, ол білім ошағы алтын ұя мектеп. Сол себепті XXI ғасырдың ұрпағына бағыттап мектеп үшін маңызды да қолайлы идеяларды анықтау. Цифырлық дәуірде жас ұрпақты күрделі, өзгермелі әлемде өмір сүруге дайындау.Осындай танымдық қабілетті дамытудағы негізі – тұлға ол мұғалім. Ұлы ұстаз Әбу Насыр Әл- Фараби «Ұстаз жаратылысынан өзіне айтылғанның бәрін жете түсінген, көрген , естіген және аңғараған нәрселердің бәрін жадында жақсы сақтайтын, еш нәрсені ұмытпайтын алғыр да аңғарымпаз ақыл иесі, мейілінше шешен, өнер – білімге құштар, аса қанағатшыл жаны асқақ және ар намысын ардақтайтын, жақындарына да, жат адамдарына да әділ, жұрттың бәріне жақсылық пен ізгілік көрсетіп қорқыныш пен жасқану дегенді білмейтін батыл, ержүрек болуы керек деп жазды» Сондықтан мен бүгінгі таңда мектеп үшін маңызды және қолайлы идеяларды көз алдыма елестете отырып , мынадай ойға келдім. Мәселен мектеп мүлкі жаңа, мектеп жарық,кең ,гүлге толы қажетті оқу құрал жабдықтарымен, оның ішінде жаңа үлгідегі интербелсенді тақталармен, жылдам интернет желісімен , түрлі жеке пәндік кабинеттерімен балалардың заттары мен оқулықтарын салатын жеке шкафтармен қаматамасыз етілуі, әр қабатта оқушылар үзілісте демалып, қажетті ақпарат алатын кітаханадан бөлек оқу бұрыштарының, жұмсақ орындықтардың болуы, әжетқананың әр қабатта гигеналық талапқа сай болуы , асқанада әр түрлі дәмді тағамдар мен тоқаштардың болуы, спорт залында жеке киіну бөлмелері болуы ,бастауыш сыныптар мен орта және жоғарғы сыныптарға арналған бөлек блоктар қарастырылуы, үйірме жұмыстары үшін арнайы шеберханалар болуы – осының бәрі оқушының тұлғалық дамуына айтарлықтай әсер етіп, функционалдық сауаттылығын арттыруға барынша септігін тигізер деген ойдамын. Қортындылай келе, XXI ғасыр дағдысын меңгерген оқушыны жеке тұлға ретінде қалыптастыру барысында эстетикалық талғамға сай білім ордасынан шәкірттеріміздің ертеңгі күнге таудай талаппен қадамын нық басарына сенемін!**